Նրանք ընդունում են, որ բազմակարծիք ժողովրդավարությունը և իրավական պետությունը էապես անհրաժեշտ են մարդու բոլոր իրավունքների և հիմնարար ազատությունների հարգումը, մարդկանց միջև շփումների զարգացումը և դրա հետ կապված հասարակական բնույթի մյուս հարցերի լուծումն ապահովելու համար: Ուստի նրանք ողջունում են մասնակից բոլոր պետությունների արտահայտած հավատարմությունը ժողովրդավարության իդեալներին և քաղաքական բազմակարծությանը, ինչպես նաև ազատ ընտրությունների և օրենքի գերակայության հիման վրա ժողովրդավարական հասարակություն կառուցելու նրանց ընդհանուր վճռականությունը: